CELEX: 32006R1890
Language: sl
Date: 2006-12-20
Title: Uredba (ES) št. 1889/2006 Evropskega Parlamenta in Sveta z dne 20. decembra 2006 o spremembi Uredbe Sveta (EGS) št. 571/88 o organizaciji statističnih raziskovanj Skupnosti o strukturi kmetijskih gospodarstev v zvezi s finančnim okvirom za obdobje 2007–2009 in najvišjim prispevkom Skupnosti za Bolgarijo in Romunijo

29.12.2006   
               
               
                  SL
               
               
                  Uradni list Evropske unije
               
               
                  L 386/12
               
            
         UREDBA (ES) št. 1889/2006 EVROPSKEGA PARLAMENTA IN SVETA
         z dne 20. decembra 2006
         o spremembi Uredbe Sveta (EGS) št. 571/88 o organizaciji statističnih raziskovanj Skupnosti o strukturi kmetijskih gospodarstev v zvezi s finančnim okvirom za obdobje 2007–2009 in najvišjim prispevkom Skupnosti za Bolgarijo in Romunijo
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o ustanovitvi Evropske skupnosti in zlasti člena 285(1) Pogodbe,
         ob upoštevanju Akta o pristopu Bolgarije in Romunije in zlasti člena 56 Akta,
         ob upoštevanju predloga Komisije,
         v skladu s postopkom, določenim v členu 251 Pogodbe (1),
         upoštevanju naslednjega:
         
                     (1)
                  
                  
                     Uredba Komisije (EGS) št. 571/88 (2) določa, da se državam članicam povrne najvišji določeni znesek na raziskovanje kot prispevek k nastalim stroškom.
                  
               
                     (2)
                  
                  
                     Za izvajanje raziskovanj o strukturi kmetijskih gospodarstev bodo morale države članice in Skupnost zagotoviti znatna denarna sredstva, da bodo izpolnile zahteve institucij Skupnosti v zvezi z informacijami.
                  
               
                     (3)
                  
                  
                     V pričakovanju pristopa Bolgarije in Romunije in izvedbe raziskovanj o strukturi kmetijskih gospodarstev leta 2007 v teh novih državah članicah je primerno predvideti najvišji možni prispevek Skupnosti na raziskovanje; ta prilagoditev je potrebna zaradi pristopa in je v Aktu o pristopu ni.
                  
               
                     (4)
                  
                  
                     Ta uredba za preostali del programa določa finančni okvir, na katerega se lahko organ, pristojen za proračun, med letnim proračunskim postopkom v osnovi sklicuje, in sicer v smislu točke 37 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (3) –
                  
               SPREJELA NASLEDNJO UREDBO:
         
            Člen 1
            Uredba (EGS) št. 571/88 se spremeni:
            
                        1)
                     
                     
                        Prvemu pododstavku člena 14(1) se dodata naslednji alinei:
                        
                                    „–
                                 
                                 
                                    2 000 000 EUR za Bolgarijo;
                                 
                              
                                    –
                                 
                                 
                                    2 000 000 EUR za Romunijo.“
                                 
                              
                  
                        2)
                     
                     
                        Tretji, četrti in peti pododstavek člena 14(1) se nadomestijo z naslednjim:
                        „Finančni okvir za izvajanje tega programa, vključno s proračunskimi sredstvi, potrebnimi za upravljanje projekta Eurofarm, znaša 20 400 000 EUR za obdobje 2007-2009.
                        Letna proračunska sredstva odobri proračunski organ v mejah finančnega okvira.“
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Člen 1(1) se uporablja od 1. januarja 2007.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 20. decembra 2006
            
               
                  Za Evropski parlament
               
               
                  Predsednik
               
               J. BORRELL FONTELLES
            
            
               
                  Za Svet
               
               
                  Predsednik
               
               J. KORKEAOJA
            
         
         
            (1)  Mnenje Evropskega parlamenta z dne 12. decembra 2006 (še ni objavljeno v Uradnem listu) in Sklep Sveta z dne 20. decembra 2006.
         
            (2)  UL L 56, 2.3.1988, str. 1. Uredba, kakor je bila nazadnje spremenjena z Uredbo Komisije (ES) št. 204/2006 (UL L 34, 7.2.2006, str. 3).
         
            (3)  UL C 139, 14.6.2006, str. 1.